stanford-oval/wikipedia huggingface dataset:
Zoom (sarjakuvahahmo)
Zoom muissa medioissa > Televisio

Zoom ei varsinaisesti esiintynyt omana itsenään, mutta animaatiosarjassa Justice League Unlimited Ergo, Brainiacin ja Luthorin yhteensulautunut olento luo oman mekaanisen version Salamasta, jonka asu muistuttaa suuresti Zoomia.
Zoom on myös esiintynyt Flash tv sarjassa Jay Garrickina ja vuoden 2014 Flash-televisiosarjassa. Tämä versio on Earth-2:n speedster, joka tuottaa sinistä salamaa juokseessaan ja käyttää täysin mustanahkaista pukua, jossa on kynsikäsineet ja demoninen naamio, joka muistuttaa kasvonrajoitinta. Häntä esittivät sarjassa Teddy Sears ja Ryan Handley, Tony Toddin toimiessa hahmon äänenä.
Zoom muissa medioissa > Videopelit

Zoom esiintyy Justice League Heroes: The Flash videopelin neljännen kentän loppuvastuksena.
Zoom esiintyy vuonna 2011 DC Universe Online -pelissä, jossa se ei ole pelattavana hahmona. Häntä ääninäytteli pelissä Robert Dieke.
Zoom esiintyy ladattavana bonushahmona Lego DC Super-Villains -pelissä. Tämä versio hahmosta muistuttaa televisiosarjassa esiintynyttä Zoomia.
ATC-koodi M

Anatomis-terapeuttis-kemiallisen lääkeluokituksen M-koodiryhmään kuuluu tuki- ja liikuntaelinten sairauksien lääkkeet. Ryhmän lääkkeet jaetaan edelleen kuuteen ryhmään.
M01 Tulehduskipu- ja reumalääkkeet
M02 Lihas- ja nivelsärkyjen paikallishoitoon tarkoitetut valmisteet
M03 Lihasrelaksantit
M04 Kihtilääkkeet
M05 Luukudokseen vaikuttavat lääkkeet
M09 Muut tuki- ja liikuntaelinten sairauksien lääkkeet
553

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Konstantinopolin toinen kirkolliskokous kokoontui keisari Justinianus I:n kutsusta.
ATC-koodi A02

Anatomis-terapeuttis-kemiallisen lääkeluokituksen ryhmään A02 kuuluvat lääkkeet jakautuvat seuraavasti:
ATC-koodi H

Anatomis-terapeuttis-kemiallisen lääkeluokituksen H-koodiryhmään kuuluvat systeemisesti käytettävät hormonivalmisteet. Ryhmään ei lueta kuuluvaksi insuliineja eikä sukupuolihormoneja. Yhteensä ryhmään kuuluu viisi alaryhmää.
H01 Aivolisäkkeen ja hypotalamuksen hormonit sekä analogit
H02 Systeemisesti käytettävät kortikosteroidit
H03 Kilpirauhasen toimintahäiriöiden hoito
H04 Haiman hormonit
H05 Kalsiumtasapainoon vaikuttavat valmisteet
ATC-koodi D

Anatomis-terapeuttis-kemiallisen lääkeluokituksen D-koodiryhmään kuuluvat ihotautilääkkeet. Ryhmän lääkeaineet jaotellaan edelleen yhteentoista ryhmään.
D01 Ihon sienitautien lääkkeet
D02 Pehmentävät ja suojaavat valmisteet
D03 Haavojen hoitoon tarkoitetut valmisteet
D04 Kutinaa lievittävät lääkeaineet, sisältäen antihistamiinit, puudutteet ym.
D05 Psoriasislääkkeet
D06 Paikallisantibiootit ja kemoterapia-aineet
D07 Ihonhoitoon käytettävät kortikosteroidit
D08 Antiseptit ja desinfektioaineet
D09 Lääkesiteet
D10 Aknelääkkeet
D11 Muut ihotautien lääkkeet, sisältäen lääkeshampoot
Zoom (ohjelmisto)

| Zoom |
| --- | --- |


Luoja:  Eric Yuan
Kehittäjä:  Zoom Video Communications
Kehityshistoria
Ensijulkaisu:  10. syyskuuta 2012
Vakaa versio:  5.0.1 / 9. huhtikuuta 2022
Tiedot
Ohjelmistotyyppi:  pikaviestintä, videoneuvottelu
Käyttökielet:  11
Alusta:  Windows, macOS, Linux, Android, iOS, Chrome OS
Lisenssi:  freemium
Aiheesta muualla
Verkkosivusto
Zoom on Zoom Video Communicationsin kehittämä VoIP-palvelu sekä pikaviestintäohjelma. Ilmaisversiossa ryhmäpuheluissa voi olla 100 samanaikaista käyttäjää, 40 minuutin aikarajoituksella. Käyttäjillä on mahdollisuus tilata maksullinen versio, joista suurin sallii jopa 1 000 käyttäjää samanaikaisesti.
Zoomin käyttö kasvoi merkittävästi maailmanlaajuisesti sen jälkeen, kun koronaviruspandemian vuoksi toteutetut karanteenitoimenpiteet otettiin käyttöön.
Zoomia on arvosteltu tietoturvaongelmen vuoksi. Esimerkiksi niin sanotussa zoombombingisssa (eng. 'Zoomin pommittaminen') häiriköt ovat päässeet liittymään toisten ihmisten videopuheluihin.
Ominaisuudet

Zoomin ominaisuuksiin kuuluvat henkilökohtaiset kokoukset, ryhmävideoneuvottelut, näytön jakaminen, lisäosat, selainlaajennukset ja mahdollisuus tallentaa kokouksia. Joissakin tietokoneissa ja käyttöjärjestelmissä voi valita virtuaalisen taustakuvan, joka näkyy käyttäjän takana todellisen ympäristön sijaan.
Vastaanotto

Zoomia on kritisoitu tietosuoja- ja tietoturvaongelmista, jotka ovat johtaneet ohjelmiston tarkempaan valvontaan. Vicen tutkimus osoitti että Zoomin iOS-sovellus lähettää käyttäjätietoja Facebookille. Yrityksen toimitusjohtaja Eric Yuan ilmoitti blogissa 27. maaliskuuta 2020, että yritys poisti koodin, joka lähetti käyttäjätietoja Facebookille.
Vastaanotto > Sensuuri

Vuonna 2020 kolmen ihmisoikeusaktivistin tilit jäädytettiin, kun he isännöitsivät Zoom-puheluita, joissa keskusteltiin Taivaallisen rauhan aukion mielenosoituksista. Heidän tilinsä palautettiin myöhemmin ja yhtiö sanoi, että heillä on uusi prosessi vastaavien tilanteiden hoitamiseen.
Aiheesta muualla

Viralliset verkkosivut
Zoomin käyttö yleistyi merkittävästi koronaviruspandemian aikana vuonna 2020.
Adam Bałabuch

Adam Bałabuch

Adam Bałabuch (s. 13. huhtikuuta 1961) on puolalainen roomalaiskatolinen piispa. Hänet vihki Wrocławin arkkihiippakuntaan diakoniksi Adam Dyczkowski 24. kesäkuuta 1985 ja papiksi Henryk Roman Gulbinowicz 24. toukokuuta 1986. Hänet inkardinoitiin 25. kesäkuuta 2004 Świdnican hiippakuntaan, jonka vihkipiispaksi hänet nimitettiin 19. maaliskuuta 2008. Samalla hän sai nimityksen Aurusulianan titulaaripiispaksi.
Bałabuchin vihki piispaksi 8. toukokuuta 2008 Ignacy Dec, jota avustivat Marian Gołębiewski ja Stefan Regmunt.
Östra Karupin piiri

| Östra Karupin piiri |
| --- | --- |
 Östra Karupin kirkko
 fiÖstra Karupin piiri 
 56°25′23″N, 12°56′53″E 
Valtio:   Ruotsi
Maakunta:  Halland
Lääni:  Skånen lääni
Kunta:  Båstadin kunta
Piirikoodi:  104001
Väestö
Väkiluku (2022):  3 223 
Östra Karupin piiri (ruots. Östra Karups distrikt) sijaitsee Båstadin kunnassa Ruotsissa. Sen väkiluku on 3 223  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Båstadin kunnan piirit
ATC-koodi L

Anatomis-terapeuttis-kemiallisen lääkeluokituksen L-koodiryhmään kuuluu syöpälääkkeet sekä immuunivasteen muuntajat. Ryhmään kuuluvat lääkkeet jaetaan edelleen neljään ryhmään.
L01 Antineoplastiset lääkeaineet
L02 Endokrinologiset lääkeaineet
L03 Immunostimulantit
L04 Immunosuppressiiviset lääkeaineet
Aaltokone

Aaltokone on kylpylöissä käytetty kone, joka käyttää aaltojen tekemiseen mäntiä, joita pyörittää iso sähkömoottori.
Aaltokoneita Suomessa

|  | Tropiclandia | Eden |
| --- | --- | --- |
| Mäntien lukumäärä | 10 | 7 |
Sijainti altaassa: 1,6m
Aaron Neville

Aaron Neville vuonna 2007.
Aaron Neville (s. 24. tammikuuta 1941 New Orleans, Louisiana) on yhdysvaltalainen rhythm and blues- ja soul -laulaja, joka tunnetaan korkeasta äänestään ja hyvin korostetusta vibratostaan. Soolouransa lisäksi Neville on esiintynyt myös perheyhtyeen The Neville Brothers jäsenenä.
Nevillen debyyttisingle oli vuonna 1966 julkaistu Billboardin R&B -listan kärkisingle ”Tell It Like It Is”. Neville on julkaissut vuoteen 2019 mennessä soolourallaan yhteensä 18 studioalbumia, kuten Warm Your Heart (1991).
Neville esiintyi Pori Jazz -festivaaleilla 2012. The Neville Brothers -yhtyeen jäsenenä hän on vieraillut Porissa vuosina 1986 ja 2006.
Aiheesta muualla

Kotisivut. (englanniksi)
Šabwa

| Šabwa |
| --- | --- |
 Šabwan raunioita
Sijainti
 Šabwa
Koordinaatit:  15°22′8″N, 47°1′25″E
Valtio:   Jemen
Historia
Tyyppi:  kaupunki
Ajanjakso:  600-luku eaa. – 200-luku jaa.
Sivilisaatio:  Hadramautin kuningaskunta
Aiheesta muualla
   Commonsissa 
Infobox OKNimi-testi OK: 
Šabwa (arab. شبوة‎) oli Hadramautin muinaisen kuningaskunnan pääkaupunki nykyisessä Jemenissä Hadramautin historiallisella alueella. Šabwa oli kukoistaessaan toisella ja ensimmäisellä vuosisadalla eaa. Etelä-Arabian kolmanneksi suurin kaupunki, joka sijaitsi paitsi lähellä suolakaivoksia, myös tärkeän karavaanireitin varrella.
Maantiede

Šabwa sijaitsee nykyisessä Jemenissä Wadi Atfin suulla Wadi Irman varrella. Kaupunki oli aikanaan strategisesti hyvin tärkeällä paikalla karavaanireitillä Najranista luoteessa Timnaan lounaassa. Šabwa oli kukoistaessaan Etelä-Arabian kolmanneksi suurin kaupunki heti Maribin ja Timnan jälkeen. Šabwan alue käsittää noin 60 hehtaaria, josta muurein ympäröidyn kaupungin koko oli noin 15 hehtaaria. Šabwa oli tuolloin tyypilliseen tapaan ympäröivän maatalousalueen keskus lähellä aavikkoa.
Historia

Toisin kuin joidenkin muiden Etelä-Arabian historiallisten kaupunkien nimet, nimi Šabwa viittaa erityisesti itse kaupunkiin, ei niinkään aluetta asuttaneen heimon nimeen. Vanhoissa piirtokirjoituksissa nimi esiintyy muodossa hgr šbwt, eli kääntäen "Šabwan kaupunki". Joissakin antiikin lähteissä kaupunkiin viitataan nimellä Sabota. Strabon käyttää nimeä Sabata, Ptolemaios muotoa Sabbatha ja Plinius muotoa Sabota.
Kaupunki mainitaan ensimmäisen kerran historiallisissa lähteissä 600-luvulla eaa. piirtokirjoituksessa RES 3945. Piirtokirjoituksessa Hadramautin kuningas nimeltä Yada'il mainitaan Saban kuninkaan liittolaisena. Ensimmäiset kiviset rakennukset Šabwassa ilmestyivät ilmeisesti 400-luvulla eaa. Kaupungin myöhempi kukoistuskausi ajoittui toiselle ja ensimmäiselle vuosisadalle ennen ajanlaskun alkua. Toisella vuosisadalla eaa. Hadramautin kuningaskunta käsitti alueita lounaaseen aina Qatabanin kuningaskunnan rajoille saakka. Kuningaskunnan merkitys väheni Saban kuningaskunnan valloittaessa sen alueita 200-luvulla jaa. Sabalaiset kukistivat Hadramautin kuninkaan Ilazz Yalutin armeijat vuosina 217–228 ensin Qatabanissa ja myöhemmin Šabwassa. Lopullisesti kuningaskunta tuhoutui 200-luvun lopulla Saban kuninkaan Du-Raydan sotaretkellä alueelle.
Myöhemmin keskiajalla arabimaantieteilijät tunsivat edelleen Šabwan, joka tuolloin oli tosin jo vähämerkityksellinen pieni asutuskeskus. Al-Hamdanin mukaan Šabwan asukkaat olivat muuttaneet kaupungista Wadi Hadramautin alueelle. Joidenkin mukaan Shibāmin kaupunki nimettiin heidän mukaansa. Arabimaantieteilijät pitivät muinaista Šabwaa osana Himyarin kuningaskuntaa, johon se mahdollisesti myöhemmin kuului. Arabimaantieteilijät mainitsevat myös lähellä sijainneet ja myöhemminkin käytössä olleet suolakaivokset Šabwan lähistöllä. Paikalla sanotaan myös kasvatetun taateleja, joten alue lienee keskiajalla ollut vielä nykyistä hedelmällisempää.
Myöhemmin Šabwan suurehkon muinaisen kaupungin alueella on ollut kolme kylää, Hajar, Mathna ja Maywan. Šabwan nimi on säilynyt myöhemmän Šabwan maakunnan nimessä. Šabwan kaivauksissa tehtyjä löydöksiä on ollut esillä nykyisen Šabwan maakunnan pääkaupungin Ataqin museossa.
Aarnikotka Šabwasta 200-luvulta jaa.
Aaltohuset

Aaltohuset kuvattuna syyskuussa 2012.
Aaltohuset eli Sundhcenter on Alvar Aallon suunnittelema yhdeksänkerroksinen rakennus Ruotsin Avestassa. Se valmistui vuonna 1960. Pintamateriaali on sinistä keraamista laattaa. Talon rakennuttamisesta vastasi rakennusmestari Ernst Sundh, joka oli Aallon hyvä ystävä. Rakennuksessa on sekä asuntoja että ravintoloita ja muita liikehuoneistoja. Ylimmässä kerroksessa on ylellisiä asuntoja, joissa on hieno näkoala..
Aiheesta muualla

Kuvia tai muita tiedostoja aiheesta Aaltohuset Wikimedia Commonsissa
Alvar Aallon tuotanto
| Luettelo Alvar Aallon suunnittelemista rakennuksista |
| --- | --- |
1919–1929:  Alajärven suojeluskuntatalo | Villa Väinölä | Jyväskylän työväentalo | Seinäjoen suojeluskuntatalo | Lounais-Suomen Maalaistentalo | Läntinen Pitkäkatu 20 | Jyväskylän suojeluskuntatalo | Muuramen kirkko
1930–1945:  Paimion parantola | Turun Sanomien toimitalo | Villa Tammekann | Oulun sulfiittiselluloosatehdas | Viipurin kaupunginkirjasto | Alvar Aallon kotitalo | Savoy-maljakko | Sunilan asuinalue | Sunilan sellutehdas | Tehtaanmäen asuinalue | Terassitalo | Villa Mairea | Stora Enson Anjalankosken tehtaat
1946–1959:  Strömbergin tehtaan asuinalue | Rautatalo | Insinööritalo | Otahalli | Säynätsalon kunnantalo | Oulun lannoitetehdas | Aerola | Muuratsalon koetalo | Pamilon vesivoimalaitos | Summan paperitehdas | Alvar Aallon ateljee | Jyväskylän uimahalli | Jyväskylän yliopiston päärakennus | Kansaneläkelaitoksen päätoimitalo | Hansaviertel | Aalto-paviljonki | Korkalovaaran asuinalue | Kolmen Ristin kirkko | Aalto-keskus | Kulttuuritalo | Maison Louis Carré
1960–1969:  Lieksankosken voimalaitos | Lakeuden Risti | Keski-Suomen museo | Lappia-talo | Aaltohuset | Alvar-Aalto-Kulturhaus | Aalto-Hochhaus | Pyhän Hengen kirkko ja seurakuntakeskus | Enso-Gutzeitin pääkonttori | Seinäjoen kaupungintalo | Viitatorni | Ilokivi | Pylkönmäen kirkko | Teknillisen korkeakoulun päärakennus | Seinäjoen kaupunginkirjasto | Seinäjoen seurakuntakeskus | Rovaniemen kaupunginkirjasto | Pyhän Stefanoksen kirkko | Valtion virastotalo (Seinäjoki) | Kirjatalo | Villa Kokkonen
1970–1991:  Alajärven hallintokeskus | Villa Skeppet | Pohjolan talo | Otaniemen vesitorni | Finlandia-talo | Kunsten | Alvar Aalto -museo | Sähkötalo | Ristinkirkko | Riolan kirkko | Jyväskylän kaupunginteatteri | Seinäjoen kaupunginteatteri | Essenin oopperatalo | Alajärven kaupunginkirjasto
Aatu Kivimäki

| Aatu Kivimäki> Henkilötiedot |
| --- | --- |
Koko nimi:  Aatu Kivimäki
Syntynyt: 8. kesäkuuta 1997 (ikä 27)
Kansalaisuus:   Suomi
Koripalloilija
Pelipaikka:  Pelintekijä
Pituus:  186 cm
Paino:  81 kg
Nyk. joukkue:  Salon Vilpas
Sarja:  Korisliiga
Pelaajaura
Seurajoukkueet
2012–2016 2016– 2016–2017:  Karkkilan Urheilijat Salon Vilpas → PeU
Aiheesta muualla
FIBA
Aatu Kivimäki (s. 8. kesäkuuta 1997) on suomalainen koripalloilija. Karkkilan Urheilijoiden kasvatti Kivimäki on saavuttanut Salon Vilppaassa kahdesti SM-hopeaa ja kerran SM-kultaa. Vuonna 2017 hänet valittiin Korisliigan vuoden tulokkaaksi.
Pelaajaura

Karkkilan Urheilijoiden kasvatti Kivimäki pelasi KaU:n nuorisojoukkueissa. Kauden 2015–2016 KaU pelasi pronssimitalien arvoisesti A-poikien SM-sarjaa, jossa Kivimäki oli korisyötöissä, pisteissä ja pallonriistoissa sarjan kärkipelaajia. Aikuisten valtakunnallisissa sarjoissa Kivimäki debytoi I-divisioonassa kaudella 2012–2013. Seuraavat kolme kautta KaU ja Kivimäki pelasivat M1DB:ssä.
Huhtikuussa 2016 Kivimäki siirtyi kaksivuotisella sopimuksella Korisliigassa pelanneeseen Salon Vilppaaseen. Kivimäki suoritti ensimmäisen Vilppaan-kautensa aikana varusmiespalveluksensa ja pelasi myös M1DB:tä Perniön Urheilijoissa. Vaikka Kivimäki pelasi kauden aikana vain keskimäärin 10,5 minuuttia ottelua kohden, hänet valittiin kauden päätteeksi Korisliigan vuoden tulokkaaksi. Vilpas saavutti historiansa ensimmäisen miesten SM-mitalin, hopean, hävittyään loppuotteluissa Joensuun Katajalle.
Lokakuussa 2017 Kivimäki teki Vilppaan kanssa kahden vuoden jatkosopimuksen. Vilpas eteni jälleen loppuotteluihin, joissa se hävisi Kauhajoen Karhulle.
2019 Kivimäki teki Vilppaan kanssa jälleen kahden vuoden jatkosopimuksen.
Kivimäki oli voittamassa Vilppaan ensimmäistä mestaruutta 2021 ja kuului erityisesti välieräsarjan parhaimpiin pelaajiin ja ratkaisi Vilppaan finaalipaikan viimeistelemällä korin viimeisellä sekunnilla Helsinki Helsinki Seagulls vastaan.
Kesäkuussa 2021 Kivimäki käytti ulkomaanoptionsa ja siirtyi kaudelle 2021-2022 Saksan Pro A-sarjaan Tigers Tubingeniin.
Kivimäki pelasi kymmeniä nuorten maaotteluita. Hän kuului Suomen alle 18-vuotiaiden maajoukkueen turnauskokoonpanoon ikäluokan vuoden 2015 EM-kilpailuissa, missä Suomi sijoittui 13:nneksi.
Yhdysvaltain presidentinvaalit 1960

Yhdysvaltain presidentinvaalit 1960 järjestettiin 8. marraskuuta 1960. Ehdokkaina olivat republikaanien istuva varapresidentti Richard Nixon ja demokraattien Massachusettsin senaattori John F. Kennedy.
Vaalit olivat erittäin tiukat. Kennedy voitti lopulta Nixonin n. 100 000 äänellä, jolloin hänestä tuli maan historian nuorimpana virkaan valittu  sekä ensimmäinen katolinen presidentti.
Vuoden 1960 presidentinvaalit ovat ensimmäiset, joihin Alaskan ja Havaijin osavaltiot osallistuivat.
Esivaalit > Republikaanien esivaalit

Varapresidentti Richard Nixon oli vuonna 1960 suosittu, ja hän ilmoitti 1. toukokuuta valitsevansa varapresidenttiehdokkaakseen Nelson Rockefellerin, mahdollisesti ehkäistäkseen tätä aloittamasta omaa yritystä presidenttiehdokkaaksi. Rockefeller kuitenkaan ei suostunut Nixonin varapresidenttiehdokkaaksi, joten Nixon valitsi puoluekokouksessa varapresidenttiehdokkaakseen Yhdysvaltain YK-lähettilään Henry Cabot Lodge nuoremman, joka oli pitänyt yllä kovaa linjaa Neuvostoliittoa vastaan.
Esivaalit > Demokraattien esivaaliehdokkaat

Demokraattien ehdokkaaksi pyrkivät seuraavat henkilöt:
Massachusettsin senaattori John F. Kennedy
Texasin senaattori Lyndon B. Johnson
Minnesotan senaattori Hubert Humphrey
entinen Illinoisin kuvernööri Adlai Stevenson
Kalifornian kuvernööri Pat Brown[lähde? ]
Ohion kuvernööri Michael DiSalle[lähde? ]
Oregonin senaattori Wayne L. Morse[lähde? ]
Floridan senaattori George A. Smathers[lähde? ]
Missourin senaattori Stuart Symington
Entinen demokraattipresidentti Harry S. Truman ei kannattanut ehdokkaaksi Kennedyä, koska katsoi tämän olevan liian nuori. Häntä myös epäilytti Kennedyn isän Joseph P. Kennedyn konservatiivisuus. Sen sijaan Kennedyn katolisuutta hän ei katsonut ongelmaksi – hän kommentoi asiaa, että hänestä ongelma oli Pop (suom. faija), ei Pope (suom. paavi). Trumanin suosikki ehdokkaaksi olisi ollut Symington.
Kennedy valittiin ehdokkaaksi puoluekokouksessa ensimmäisessä äänestyksessä. Hän valitsi yllättäen varapresidenttiehdokkaakseen Lyndon Johnsonin, joka aluksi harkitsi kieltäytyvänsä. Samoin Texasista kotoisin ollut Sam Rayburn kehotti Johnsonia suostumaan, ja tämä suostuikin lopulta, koska ainoastaan hänen avullaan arveltiin olevan mahdollisuus voittaa republikaanien Nixon.
Vaalit

Julkaisija Henry Lucen omistamat aikakauslehdet Time ja Life tukivat vaaleissa Nixonia.
Nixon vetosi kampanjassaan laajaan poliittiseen kokemukseensa. Hän oli muun muassa vieraillut 54 eri maassa ja ollut kokoustamassa kansallisen turvallisuuden neuvoston kanssa 217 kertaa. Tämän lisäksi hän oli tavannut Neuvostoliiton johtaja Nikita Hruštšovin, ja hän viittasikin usein niin sanottuun "keittiöväittelyynsä" Hruštšovin kanssa. Hän uskoi myös, ettei Kennedystä olisi Hruštšoville vastusta maailmanpolitiikan kentällä. Hänen neuvonantajansa kehottivat häntä myös hyökkäämään Kennedyn katolista uskoa ja tämän avioliiton uskollisuuden epämääräisyyttä vastaan, mutta Nixon kieltäytyi tekemästä niin.
Demokraatit kampanjoivat Nixonia vastaan ottamalla käyttöön julisteen, jossa oli Nixonin kuva ja teksti "ostaisitko tältä mieheltä käytetyn auton?" (engl. would you buy a used car from this man?). Kennedy myös kommentoi sitä, että useimmilla aiemmilla presidenteillä ei ollut ollut tarvetta erottaa itseään "vanhaan" ja "uuteen" versioon itsestään, ja sai näin Nixonin poliittisen linjan kuulostamaan epämääräiseltä ja häilyvältä.
Nixon kampanjoi Yhdysvaltain syvässä etelässä ja sanoi, että demokraatit olivat hylänneet sen. Erityisesti Atlantassa hän sai erittäin hyvän vastaanoton.
Väittelytilaisuudessa Nixon esiintyi liian suuressa kauluspaidassa ja sänkipartaisena, mikä sai hänet näyttämään uupuneelta ja paikoin jopa sairaalta. Väittelyä radiosta kuunnelleiden ja näin Nixonia näkemättömien mielestä hän voitti väittelyn, mitä on pidetty todisteena siitä, että hänen ulkonäkönsä aiheutti hänen tappionsa hänen mielipiteidensä sijasta.
Kennedy oli kampanjoinnin loppuvaiheessa mielipidemittauksissa hieman edellä, kunnes presidentti Eisenhower antoi viimein tukensa Nixonille. Ehdokkaiden suosio oli tämän jälkeen niin tasaväkistä, että koomikko Mort Sahl vitsaili, ettei kumpikaan voittaisi.
Tulokset

John F. Kennedy (demokraatti) Massachusetts 34 220 984 ääntä (49,8 %)  303 valitsijamiestä
Richard  Nixon  (republikaani) Kalifornia 34 108 157 ääntä (49,6 %) 219 valitsijamiestä
Harry F. Byrd (n/a) Virginia 15 valitsijamiestä
Noin 37 000 äänen ero Texasissa ja Illinoisissa olisi riittänyt Nixonin voittoon Kennedyn sijasta. Nixon odotti vaaliyönä turhaan, että ensi tiedot Kennedyn voitosta olisivat osoittautuneet virheellisiksi. Vuoden 1916 presidentinvaaleissa republikaanien ehdokas Charles Evans Hughes oli mennyt nukkumaan luullen tulleensa valituksi presidentiksi, mutta aamuun mennessä tulos oli kääntynyt häntä vastaan – Nixon arveli, että hänellä olisi ollut mahdollisuus päinvastaiseen ilmiöön. Hän ei riitauttanut vaalien tulosta, vaan tunnusti tappionsa.
Osa vaaleissa valituista valitsijamiehistä ei halunnut äänestää kumpaakaan ehdokkaista. He äänestivät rotuerottelun kannattaja Harry F. Byrdiä, joka ei kuitenkaan ollut vaaleissa ehdolla.
Aiheesta muualla

Kuvia tai muita tiedostoja aiheesta Yhdysvaltain presidentinvaalit 1960 Wikimedia Commonsissa
1960 popular vote by counties
1960 election results - state-by state popular vote (Arkistoitu – Internet Archive)
Office of the Clerk of the United States House of Representatives
Was Nixon Robbed? The legend of the stolen 1960 presidential election, David Greenberg, Slate magazine, Oct. 16, 2000
Dispute over Hawaii's results
Kennedy (vas.) ja Nixon (oik.) ensimmäisessä väittelytilaisuudessa
Presidentti Dwight D. Eisenhower onnittelee vastavalittua presidentti John F. Kennedyä joulukuussa 1960.
Aaltojuovakirppa

| Aaltojuovakirppa |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Alticinae
Tribus::  Alticini
Suku::  Juovakirpat Phyllotreta
Laji::  undulata
Kaksiosainen nimi
 Phyllotreta undulata  Kutschera, 1860 
Katso myös
   Aaltojuovakirppa Wikispeciesissä   Aaltojuovakirppa Commonsissa 
Infobox OKNimi-testi OK: 
Aaltojuovakirppa (Phyllotreta undulata) on lehtikuoriaisten (Chrysomelidae) heimoon ja juovakirppojen (Phyllotreta) sukuun kuuluva viljelykasvien tuholaislaji. Aaltojuovakirppa on väriltään musta, 2–2,5 millimetriä pitkä kovakuoriainen, jonka peitinsiivissä olevat keltaiset pitkittäisjuovat ovat keskeltä kaventuneet. Laji on Suomessa yleinen ja vakiintunut. Aaltojuovakirppa on Suomessa luokiteltu elinvoimaiseksi lajiksi.
Kevätöljykasveilla esiintyy kahta lajia kirppoja eli aaltojuovakirppoja ja mutkajuovakirppoja (Phyllotreta striolata), joista kuitenkin aaltojuovakirppa on yleisempi. Nämä vioittavat kasvia lähinnä taimivaiheessa syömällä lehtiin reikiä. Reikäisissä lehdissä yhteyttävä pinta-ala vähenee sekä haihdutus lisääntyy. Sirkkataimivaiheessa kasvit voivat kuolla, jos haihdunta on voimakasta kuumalla ilmalla. Aaltojuovakirppa muistuttaa mutkajuovakirppaa ja niitä on vaikea tunnistaa toisistaan.
Kirppoja voidaan torjua peittaamalla viljeltävän kasvin siemenet. Aaltojuovakirppoja voidaan torjua tarvittaessa myös kemiallisesti ruiskuttamalla, jolloin torjuntaan voidaan käyttää pyretroidipohjaisia tehoaineita kuten esfenvaleraattia, tau-fluvalinaattia tai alfa-sypermetriinia.